钦定古今图书集成/理学汇编/学行典/第193卷 > 陈晋
## 钦定古今图书集成/理学汇编/学行典/第193卷 > 陈晋

按《吴江县志》：“陈晋，字次翁，元末张士诚据吴，其父坐作诗谤讪论死，晋请以身代，父子争死不决。有司谓
代父者孝，代子者慈，慈孝之人安肯讪上？遂两释之。
父寻病死，既葬，犹朝夕哭至丧。明洪武中，晋妻家坐
蓝玉党逮治，事连及晋，晋弃家遁去，以存宗祀。后遇
赦归。孙让事母亦尽子道，乡里称为世孝云。”